Luettelo Douglas DC-8:n onnettomuuksista
Luettelo

| Päivämäärä | Paikka | Lentoyhtiö | Versio | Rekisteri | Uhrit/ Koneessa olleet | Lyhyt kuvaus | Viite |
| --- | --- | --- | --- | --- | --- | --- | --- |
| 19601216 16.12.1960 |  New York | United Airlines | DC-8-11 | N8013U | 090 84+6/84 | United Airlinesin lento 826 törmäsi Trans World Airlinesin Lockheed Constellationiin miehistön toimittua vastoin lennonjohdon ohjeita. Kaikki 84 ihmistä DC-8:ssa ja 44 ihmistä Constellationissa kuolivat, ja lisäksi kuusi ihmistä maassa sai surmansa. |  |
| 19610119 19.1.1961 |  New York | Aeronaves de México | DC-8-21 | XA-XAX | 004 4/106 | Aeronaves de Méxicon lennon 401 ohjaamossa ollut ylimääräinen lentäjä veti lähtökiidon aikana yllättäen tehovivut tyhjäkäyntiasentoon, jolloin lentoonlähtö oli keskeytettävä. Kone suistui ulos lumiselta kiitotieltä ja syttyi tuleen. |  |
| 19610530 30.5.1961 |  Fonte da Telha | Viasa | DC-8-53 | PH-DCL | 061 61/61 | Viasan lento 897 kallistui yhtäkkiä rajusti, ja lentäjät menettivät koneen hallinnan. Mahdollisena syynä pidettiin keinohorisontin vikaa. |  |
| 19610711 11.7.1961 |  Denver | United Airlines | DC-8-12 | N8040U | 018 17+1/122 | United Airlinesin lennon 859 hydraulijärjestelmät lakkasivat toimimasta lähestymisen aikana. Laskutelineet ja laskusiivekkeet saatiin laskettua manuaalisesti, mutta kone suistui laskeuduttuaan kiitotieltä. Koneen laskutelineet irtosivat ja se syttyi tuleen. |  |
| 19620707 7.7.1962 |  Junnar | Alitalia | DC-8-43 | I-DIWD | 094 94/94 | Alitalian lento 771 aloitti navigointivirheen vuoksi laskeutumisen liian aikaisin. Se laskeutui turvallisen korkeuden alapuolelle ja törmäsi kukkulaan. |  |
| 19620820 20.8.1962 |  Rio de Janeiro | Panair do Brasil | DC-8-33 | PP-PDT | 015 15/105 | Koneen lentoonlähtö epäonnistui korkeusvakaimen väärän asetuksen vuoksi. Päätös lentoonlähdön keskeyttämisestä viivästyi, minkä seurauksena konetta ei saatu pysäytettyä ajoissa. Se kulki lentokentän aidan läpi, ylitti autotien ja päätyi mereen. |  |
| 19631129 29.11.1963 |  Sainte-Thérèse-de-Blainville | Trans-Canada Air Lines | DC-8-33 | CF-TJN | 118 118/118 | Trans-Canada Air Linesin lennon 831 lentäjä sääti kesken lennon korkeusvakaimen painamaan koneen nokkaa alaspäin. Koneen vauhti kiihtyi ja se joutui syöksyyn, josta oikaisu ei enää onnistunut. Todennäköisin syy oli nokan asentoa säätävän trimmin kompensointijärjestelmän aktivoituminen miehistön tietämättä, mikä sai koneen nokan nousemaan ylöspäin. |  |
| 19640225 25.2.1964 |  New Orleans | Eastern Air Lines | DC-8-21 | N8607 | 058 58/58 | Eastern Airlinesin lennon 304 lentäjä sääti kesken lennon korkeusvakaimen painamaan koneen nokkaa alaspäin asentoon, joka teki koneesta epävakaan. Kun kone tämän jälkeen joutui turbulenssiin, miehistö menetti koneen hallinnan ja se syöksyi järveen. |  |
| 19651125 25.11.1965 |  Miami | Trans Caribbean Airways | DC-8-54F | N8784R | 000 0/0 | Pysäköity kone tuhoutui tulipalossa. |  |
| 19660304 4.3.1966 |  Tokio | Canadian Pacific Air Lines | DC-8-43 | CF-CPK | 064 64/72 | Canadian Pacific Air Linesin lento 402 lensi lentäjän virhearvion vuoksi liian matalalla, osui lähestymisvaloihin ja syöksyi maahan. |  |
| 19660704 4.7.1966 |  Auckland | Air New Zealand | DC-8-52 | ZK-NZB | 002 2/5 | Harjoituslennolla olleen koneen yksi moottori yritettiin lähtökiidon aikana laittaa tyhjäkäynnille moottorivian simuloimiseksi, mutta moottorin suihkujarru meni vahingossa päälle. Kone ei saavuttanut riittävää nopeutta vakaaseen lentoon ja syöksyi maahan pian lentoonlähdön jälkeen. |  |
| 19660813 13.8.1966 |  Acapulco | Aeronaves de México | DC-8-51 | XA-PEI | 006 6/6 | Kone laskeutui miehistön huolimattomuuden vuoksi liian matalalle ja törmäsi maastoon. |  |
| 19661224 24.12.1966 |  Texcoco | Aeronaves de México | DC-8-51 | XA-NUS | 000 0/109 | Teki pakkolaskun kuivan Texcoco-järven pohjalle. |  |
| 19670305 5.3.1967 |  Monrovia | Varig | DC-8-33 | PP-PEA | 056 51+5/90 | Varigin lento 837 oli loppulähestymisen alussa liian korkealla. Lentäjä päätti lisätä vajoamisnopeutta vähentämällä tehoa ja työntämällä koneen nokkaa alas, mutta kone päätyikin liian matalalle ja jatkoi vajoamista, kunnes osui maahan. |  |
| 19670330 30.3.1967 |  New Orleans | Delta Air Lines | DC-8-51 | N802E | 019 6+13/6 | Delta Air Linesin lento 9877 kallistui loppulähestymisen aikana liikaa, osui voimalinjoihin ja syöksyi asuinalueelle. Harjoituslennon kouluttaja ei valvonut oppilastaan riittävästi, ja sekä kouluttaja että oppilas tekivät ohjausvirheitä. |  |
| 19670519 19.5.1967 |  Ottawa | Air Canada | DC-8-54F | CF-TJM | 003 3/3 | Harjoituslennolla olleen koneen miehistö jatkoi harjoitusta, vaikka vallinneissa olosuhteissa se ei ollut turvallista. Kone kallistui äkillisesti lähestymisen aikana, kääntyi ympäri ja syöksyi maahan. |  |
| 19680428 28.4.1968 |  Atlantic City | Capitol Airways | DC-8-31 | N1802 | 000 0/4 | Koneella harjoiteltiin ylösvetoja kahdella moottorilla. Koneen nokan nostaminen yhdistettynä pieneen lentonopeuteen sai koneen kallistumaan ja syöksymään maahan. |  |
| 19680629 29.6.1968 |  Amsterdam | KLM | DC-8-53 | PH-DCH | 000 0/0 | Viasalle vuokralla olleen koneen polttoainetankissa räjähti huollon aikana. Kone tuhoutui räjähdystä seuranneessa tulipalossa. |  |
| 19680802 2.8.1968 |  Milano | Alitalia | DC-8-43 | I-DIWF | 012 12/95 | Alitalian lennon 770 miehistö arvioi sijaintinsa väärin lähestyessään Milanoa ukkosmyrskyssä. Kone laskeutui liian matalalle ja törmäsi kukkulaan. |  |
| 19690113 13.1.1969 |  Los Angeles | Scandinavian Airlines | DC-8-62 | LN-MOO | 015 15/45 | Scandinavian Airlinesin lento 933 laskeutui miehistön virhearvioiden vuoksi liian matalalle ja osui mereen. Koneen keula ja keskiosa jäivät kellumaan veden pinnalle, takaosa upposi. |  |
| 19691016 16.10.1969 |  Stockton | Seaboard World Airlines | DC-8-63CF | N8634 | 000 0/5 | Harjoituslennolla olleen koneen järjestelmät ilmoittivat läpilaskun aikana virheellisesti, että spoilerit oli avattu. Lentäjä keskeytti tämän vuoksi lentoonlähdön, mutta jäljellä ollut kiitotie ei riittänyt koneen pysäyttämiseen, ja kone päätyi kiitotien ulkopuolelle. |  |
| 19700419 19.4.1970 |  Rooma | Scandinavian Airlines | DC-8-62 | SE-DBE | 000 0/65 | Scandinavian Airlinesin lennon 986 moottorin turbiini hajosi lentoonlähdön aikana. Turbiinin kappaleet kimposivat kiitotiestä, osuivat siipeen ja puhkaisivat polttoainesäiliön, josta vuotava polttoaine syttyi tuleen tuhoten koneen. |  |
| 19700705 5.7.1970 |  Toronto | Air Canada | DC-8-63 | CF-TIW | 109 109/109 | Air Canadan lennon 621 perämiehen oli tarkoitus laittaa spoilerit käyttövalmiuteen juuri ennen laskeutumista, mutta sen sijaan hän avasikin spoilerit vahingossa. Kone laskeutui äkkiä noin 20 metrin korkeudesta ja osui kiitotiehen niin kovaa, että yksi moottoreista irtosi. Kapteeni oli jo koneen vajotessa laittanut moottorit täydelle teholle, ja kone nousikin pian maahan osumisen jälkeen takaisin ilmaan. Miehistö yritti tehdä hätälaskua, mutta irronneen moottorin luota vuotava polttoaine syttyi tuleen ja palo alkoi vaurioittaa konetta. Noin 2,5 minuuttia maahan osumisen jälkeen oikeanpuoleisessa siivessä tapahtui kolme räjähdystä, jotka tuhosivat siiven. Lentäjät menettivät koneen hallinnan ja se syöksyi maahan. |  |
| 19700727 27.7.1970 |  Okinawa | Flying Tiger Line | DC-8-63AF | N785FT | 004 4/4 | Flying Tiger Linen lennon 45 miehistö keskittyi etsimään katseellaan kiitotietä koneen lähestyessä pilvessä ja unohti tarkkailla korkeusmittareita. Kone vajosi miehistön huomaamatta liian alas, ja kun se tuli ulos pilvistä noin 30 metrin korkeudella, miehistö ei enää ehtinyt reagoida. Kone syöksyi mereen noin 670 metriä ennen kiitotien alkua. |  |
| 19700908 8.9.1970 |  New York | Trans International Airlines | DC-8-63CF | N4863T | 011 11/11 | Trans International Airlinesin lento 893 nousi lentoonlähdön jälkeen noin 150 metriin, kallistui vasemmalle ja syöksyi maahan. Onnettomuuden aiheutti korkeusperäsimeen juuttunut vierasesine, joka esti ohjaimia toimimasta normaalisti. |  |
| 19700913 13.9.1970 |  Zerqa | Swissair | DC-8-53 | HB-IDD | 000 0/0 | Palestiinan vapautuksen kansanrintaman jäsenet kaappasivat Zürichistä lähteneen Swissairin lennon 100. Kone lennettiin Zerqaan, jossa panttivangit vapautettiin ja kone räjäytettiin. |  |
| 19700915 15.9.1970 |  New York | Alitalia | DC-8-62 | I-DIWZ | 000 0/156 | Alitalian lento 618 oli loppulähestymisen aikana liian korkealla ja hieman sivussa kiitotiestä. Kapteeni päätti pudottaa korkeutta käyttämällä suihkujarruja, mutta hän joutui keskittymään koneen ohjaamiseen oikealle reitille eikä ehtinyt sulkea suihkujarruja. Koneen vauhti hidastui, se osui kiitotiehen kovaa ja kääntyi ympäri. Koneen runkoon tuli reikä ja kolme neljästä moottorista irtosi, mutta kukaan ei kuollut. |  |
| 19701127 27.11.1970 |  Anchorage | Capitol Airways | DC-8-63CF | N4909C | 047 47/229 | Capitol Airwaysin lento 3/26 ei saanut lähtökiidossa tarpeeksi nopeutta lentoonlähtöön, vaan törmäsi kiitotien päässä puiseen esteeseen ja sadevesiojaan ja syttyi tuleen. Koneen jarrut olivat lähtökiidon aikana päällä ilman, että miehistö huomasi. Joko jarrujen hydraulijärjestelmään tuli vika tai miehistö unohti pysäköintijarrun päälle. |  |
| 19720505 5.5.1972 |  Palermo | Alitalia | DC-8-43 | I-DIWB | 115 115/115 | Alitalian lento 112 törmäsi huonossa säässä Longa-vuoreen miehistön poikettua lähestymisreitiltä. |  |
| 19720614 14.6.1972 |  Delhi | Japan Airlines | DC-8-53 | JA8012 | 086 82+4/87 | Japan Airlinesin lento 471 laskeutui lähestymisen aikana liian matalalle ja törmäsi Yamuna-joen penkereeseen. Japanilaistutkijoiden mukaan onnettomuuden aiheutti viallinen liukupolkusignaali, kun taas intialaiset väittivät onnettomuuden johtuneen miehistön piittaamattomuudesta ja siitä, että he jatkoivat lähestymistä, vaikka kiitotie ei ollut näkyvissä. |  |
| 19720706 6.7.1972 |  Las Palmas | Aviaco | DC-8-52 | EC-ARA | 010 10/10 | Aviacon lento 331 laskeutui liian matalalle ja osui mereen Las Palmasin edustalla. |  |
| 19720924 24.9.1972 |  Bombay | Japan Airlines | DC-8-53 | JA8013 | 000 0/122 | Japan Airlinesin lento 472 laskeutui väärälle lentoasemalle, jonka kiitotie oli koneelle liian lyhyt. Kone jatkoi matkaansa kiitotien jo päätyttyä, ylitti ojan ja syttyi tuleen. |  |
| 19721128 28.11.1972 |  Moskova | Japan Airlines | DC-8-62 | JA8040 | 061 61/76 | Japan Airlinesin lento 446 nousi lentoonlähdön jälkeen sadan metrin korkeuteen, alkoi menettää korkeutta ja syöksyi maahan. Onnettomuuden aiheutti joko se, että miehistö avasi vahingossa spoilerit, tai se, että moottorit eivät toimineet kunnolla niihin kertyneen jään vuoksi. |  |
| 19730510 10.5.1973 |  Katmandu | Thai Airways International | DC-8-33 | HS-TGU | 001 0+1/110 | Kone laskeutui liian pitkälle eikä sitä saatu pysäytettyä ajoissa. Laskukiito meni pitkäksi ja kone ylitti betonisen sadevesiojan ennen pysähtymistään. |  |
| 19730621 21.6.1973 |  Toronto | Air Canada | DC-8-53 | CF-TIJ | 000 0/0 | Air Canadan lennolle 890 lähdössä ollut kone syttyi tuleen tankkauksen aikana ja tuhoutui. |  |
| 19730908 8.9.1973 |  Cold Bay | World Airways | DC-8-63CF | N802WA | 006 6/6 | World Airwaysin lento 802 törmäsi Dutton-vuoreen kapteenin poikettua hyväksytyltä mittarilähestymisreitiltä. |  |
| 19740323 23.3.1974 |  Fairfield | Airlift International | DC-8-63CF | N6164A | 000 0+1/0 | Huollossa olleen koneen polttoainesäiliössä olleet huurut räjähtivät tuhoten koneen ja surmaten yhden ihmisen. |  |
| 19741204 4.12.1974 |  Maskeliya | Martinair | DC-8-55F | PH-MBH | 191 191/191 | Martinairin lento 138 törmäsi vuoreen miehistön arvioitua sijaintinsa väärin ja laskeuduttua turvallisen korkeuden alapuolelle. |  |
| 19760318 18.3.1976 |  Havanna | Cubana de Aviación | DC-8-43 | CU-T1200 | 000 0/29 | Cubana de Aviaciónin lento 455 törmäsi saman yhtiön Antonov An-24 -koneeseen. Lennon 455 toisen siiven ulompi osa ja siinä kiinni ollut moottori irtosivat, mutta kone laskeutui turvallisesti. An-24 sen sijaan syöksyi maahan, ja kaikki viisi koneessa ollutta kuolivat. |  |
| 19761006 6.10.1976 |  Bridgetown | Cubana de Aviación | DC-8-43 | CU-T1201 | 073 73/73 | Cubana de Aviaciónin lennon 455 takaosassa räjähti pommi pian koneen lähdettyä lentoon. Miehistö yritti paluuta Bridgetowniin, mutta menetti toimintakykynsä räjähdyksen sytyttämän palon tuottaman savun vuoksi. Kone menetti korkeutta ja syöksyi lopulta mereen. |  |
| 19770113 13.1.1977 |  Anchorage | Japan Airlines | DC-8-62AF | JA8054 | 005 5/5 | Kone sakkasi ja syöksyi maahan pian lentoonlähdön jälkeen. Onnettomuuden aiheuttivat juopuneen kapteenin ohjausliikkeet sekä siipiin kertynyt jää. |  |
| 19770304 4.3.1977 |  Niamey | Overseas National Airways | DC-8-63CF | N8635 | 002 2/4 | Kone osui maahan ennen kiitotien alkua. |  |
| 19770418 18.4.1977 |  Tokio | Philippine Airlines | DC-8-53 | RP-C803 | 000 0/140 | Philippine Airlinesin lento 421 nousi ilmaan liian aikaisin, noin kilometrin nousukiidon jälkeen. Kone kallistui vasemmalle, laskeutui takaisin maahan ja ajautui ulos kiitotieltä. Sen laskutelineet ja kaikki neljä moottoria irtosivat. Onnettomuuden aiheutti mekaaninen vika korkeusvakaimessa. |  |
| 19770927 27.9.1977 |  Kuala Lumpur | Japan Airlines | DC-8-62H | JA8051 | 034 34/79 | Japan Airlinesin lento 715 törmäsi kukkulaan kapteenin laskeuduttua lähestymisen aikana pienimmän turvallisen korkeuden alapuolelle. |  |
| 19771211 11.12.1977 |  Lake City | Charlotte Aircraft Corporation | DC-8-33F | N8170A | 000 0/? | Kone tuhoutui tankkauksen aikana syttyneessä tulipalossa. |  |
| 19771218 18.12.1977 |  Kaysville | United Airlines | DC-8-54F | N8047U | 003 3/3 | United Airlinesin lennolla 2860 oli sähköongelmia, ja se lensi odotuskuviossa lähellä Salt Lake Cityä. Lennonjohto antoi sille epäselvän odotuskuvion, joka vei koneen lähelle korkeampaa maastoa. Miehistö oli 7,5 minuutin ajan yhteydessä United Airlinesin mekaanikkoihin eikä kuullut lähestymislennonjohtoa, joka yritti varoittaa heitä. Miehistö kuuli lopulta varoituksen palattuaan taajuudelle, mutta kone törmäsi vuoreen. |  |
| 19780303 3.3.1978 |  Santiago de Compostela | Iberia | DC-8-63 | EC-BMX | 000 0/222 | Iberian lento 575 lensi lähestymisen aikana liian korkealla, laskeutui liian kauas kiitotien alusta, joutui vesiliirtoon, suistui kiitotieltä, putosi rotkoon ja syttyi tuleen. |  |
| 19781115 15.11.1978 |  Colombo | Loftleiðir | DC-8-63CF | TF-FLA | 183 183/262 | Loftleiðirin lento 001 syöksyi plantaasille kahden kilometrin päässä kiitotien alusta. Sri Lankan viranomaisten mukaan onnettomuuden aiheutti miehistön virhe, islantilaisten mukaan Colombon liukupolkusäde oli epäkunnossa ja ohjasi koneet maahan liian aikaisin. |  |
| 19781228 28.12.1978 |  Portland | United Airlines | DC-8-61 | N8082U | 010 10/189 | United Airlinesin lennolla 173 oli ongelmia laskutelineiden kanssa, ja miehistö lensi odotuskuviossa valmistautuen mahdolliseen hätälaskuun. Odotuksen aikana koneen polttoaine alkoi käydä vähiin. Lentoinsinööri mainitsi useita kertoja polttoaineen vähyydestä, mutta kapteeni ei ymmärtänyt tilanteen kriittisyyttä. Koneen lähdettyä odotuskuviosta kohti lentoasemaa polttoaine loppui, ja kone syöksyi metsäalueelle Portlandin lähiössä. |  |
| 19791007 7.10.1979 |  Ateena | Swissair | DC-8-62 | HB-IDE | 014 14/154 | Swissairin lento 316 laskeutui liian suurella nopeudella ja liian kauas kiitotien alusta. Miehistö ei käyttänyt kaikkia käytettävissä olleita keinoja koneen hidastamiseksi, eikä jäljellä ollut kiitotie riittänyt koneen pysäyttämiseen. Kone päätyi autotielle 80 metriä kiitotien lopusta ja syttyi tuleen. Kaikki uhrit istuivat koneen takaosassa ja kuolivat tulipalossa. |  |
| 19800801 1.8.1980 |  México | Aeronaves del Perú | DC-8-43F | OB-R-1143 | 003 3/7 | Törmäsi sumun peittämään vuoreen. |  |
| 19800912 12.9.1980 |  Iquitos | Aeronaves del Perú | DC-8-33F | N715UA | 003 3/3 | Syöksyi viidakkoon. |  |
| 19810115 15.1.1981 |  Luxemburg | Saudia | DC-8-61 | N913R | 000 0/0 | Syttyi tuleen sisätilojen muutostöiden yhteydessä. |  |
| 19820209 9.2.1982 |  Tokio | Japan Airlines | DC-8-61 | JA8061 | 024 24/174 | Japan Airlinesin lento 350 lensi liian matalalla lähestymisen aikana, eikä kapteeni korjannut tilannetta. Kun kone tuli päätöksentekokorkeuteen, hän laittoi moottorit tyhjäkäynnille ja työnsi nokkaa alaspäin. Perämies yritti nostaa konetta ylöspäin, mutta se syöksyi Tokionlahteen. Kapteeni oli ennen onnettomuutta ollut vuoden sairauslomalla psykosomaattisten oireiden vuoksi, ja hän kärsi onnettomuuden aikaan ilmeisesti jonkinlaisesta mielenhäiriöstä. |  |
| 19820917 17.9.1982 |  Shanghai | Japan Airlines | DC-8-61 | JA8048 | 000 0/124 | Japan Airlinesin lennon 792 jarrujärjestelmän paineilmasäiliö räjähti pian koneen lähdettyä Shanghaista ja vaurioitti hydrauliikkaletkuja. Hydraulivian myötä laskusiivekkeitä ja hätäjarruja ei voitu käyttää. Kone laskeutui suurella nopeudella ja päätyi sadevesiojaan, kun sitä ei saatu pysäytettyä kiitotiellä. |  |
| 19830111 11.1.1983 |  Detroit | United Airlines | DC-8-54F | N8053U | 003 3/3 | United Airlinesin lennon 2885 miehistö unohti säätää korkeusvakaimen trimmin, ja se jäi laskeutumisasentoon lentoonlähdön ajaksi. Kun kone kääntyi lentoonlähdön jälkeen oikealle, se kallistui niin, että vasen siipi osoitti suoraan ylös ja oikea suoraan alas, ja kone syöksyi maahan. |  |
| 19840310 10.3.1984 |  N’Djamena | Union de Transports Aériens | DC-8-63PF | F-BOLL | 000 0/23 | Pysäköitynä olleen koneen ruumassa räjähti pieni pommi, ja kone evakuoitiin. Noin 20 minuuttia myöhemmin ruumassa tapahtui isompi räjähdys, joka tuhosi koneen. |  |
| 19840918 18.9.1984 |  Barranquilla | Líneas Aéreas del Caribe | DC-8-54F | HK-2380 | 000 0/5 | Kone laskeutui liian pitkälle märällä kiitotiellä ja ajautui päällysteen ulkopuolelle. |  |
| 19840918 18.9.1984 |  Quito | Aeroservicios Ecuatorianos | DC-8-55F | HC-BKN | 053 4+49/4 | Aeroservicios Ecuatorianosin lennon 767-103 lähtö viivästyi, sillä yhtiön työntekijät olivat lakossa, johon lentäjät eivät halunneet liittyä. Lopulta moottoreita päästiin käynnistämään noin kaksi tuntia myöhässä, ja lähtövalmistelut tehtiin siksi hätäisesti. Miehistö ei huomannut korkeusvakaimen olevan trimmattuna lähes vaakatasoon, kun sen lentoonlähtöä varten tulisi olla kahdeksan asteen kulmassa ylöspäin. Kone nousi hädin tuskin ilmaan, osui antenniin kiitotien päässä ja syöksyi maahan tuhoten 25 taloa 460 metrin päässä kiitotiestä. |  |
| 19851212 12.12.1985 |  Gander | Arrow Air | DC-8-63CF | N950JW | 256 256/256 | Arrow Airin lento 1285 nousi lentoonlähdön jälkeen vain vähän ylöspäin ja alkoi sitten menettää korkeutta. Se syöksyi maahan noin kilometrin päässä kiitotiestä. Tutkintalautakunta ei saanut onnettomuuden tarkkaa syytä selvitettyä, mutta epäili, että siiven johtoreunalle kertynyt jää lisäsi ilmanvastusta ja vähensi siiven tuottamaa nostetta, minkä seurauksena kone ei noussut kunnolla ilmaan. Neljä lautakunnan jäsentä ei yhtynyt muun lautakunnan mielipiteeseen ja julkaisi oman raporttinsa, jossa syyksi nimettiin koneessa tapahtuneet räjähdykset. |  |
| 19880331 31.3.1988 |  Kairo | Arax Airlines | DC-8-55F | 5N-ARH | 004 4/4 | Moottori syttyi tuleen lähtökiidon aikana, ja kone syöksyi maahan kiitotien päässä. |  |
| 19890607 7.6.1989 |  Paramaribo | Surinam Airways | DC-8-62 | N1809E | 176 176/187 | Surinam Airwaysin lennon 764 kapteeni lensi lähestymistä liian matalalla. Kone osui puihin ja syöksyi maahan. |  |
| 19890810 10.8.1989 |  Iquitos | APISA Air Carga | DC-8-33F | OB-1316 | 000 0/? | Laskeutui liian pitkälle märällä kiitotiellä eikä konetta saatu pysäytettyä ajoissa. |  |
| 19910312 12.3.1991 |  New York | Air Transport International | DC-8-62H-AF | N730PL | 000 0/5 | Air Transport Internationalin lento 102 ei tuntunut nousevan ilmaan, ja miehistö keskeytti lentoonlähdön. Kiitotie ei kuitenkaan riittänyt koneen pysäyttämiseen. Se joutui hiekalle, ja sen päälaskutelineet ja kaikki moottorit irtosivat. Tutkinnassa kävi ilmi, että lentoinsinööri oli aliarvioinut laskelmissaan koneen painon lähes 50 tonnilla, ja arvioitu lentoonlähtönopeus oli siksi todellista pienempi. |  |
| 19910711 11.7.1991 |  Jedda | Nationair | DC-8-61 | C-GMXQ | 261 261/261 | Nigeria Airwaysin lentoa 2120 operoineen koneen rengas puhkesi lähtökiidon aikana. Rengas hankasi kiitotiehen ja syttyi tuleen. Kun miehistö lentoonlähdön jälkeen nosti laskutelineet, palo pääsi tuhoamaan muun muassa hydrauliikkaletkuja ja poltti sitten matkustamon lattian puhki. Kun miehistö laski laskutelineet koneen palatessa takaisin Jeddaan, koneesta alkoi putoilla penkkejä ja ruumiita, ja ilmavirta alkoi irrottaa koneesta kappaleita. Loppulähestymisen aikana palo teki koneen hallitsemisesta mahdotonta, ja se syöksyi maahan noin kolmen kilometrin päässä lentoasemalta. |  |
| 19910711 15.2.1992 |  Kano | MK Air Cargo | DC-8-54F | 9G-MKB | 000 0/5 | Kone osui lähestymisen aikana puihin ja syöksyi maahan. |  |
| 19920215 15.2.1992 |  Toledo | Air Transport International | DC-8-63F | N794AL | 004 4/4 | Air Transport Internationalin lennon 805 kaksi ensimmäistä lähestymisyritystä epäonnistui, ja kapteeni teki molemmilla kerroilla ylösvedon. Toisella kerralla hän menetti asentotajunsa. Kone joutui hänen huomaamattaan epätavalliseen asentoon ja alkoi vajota. Perämies otti ohjat itselleen ja alkoi oikaista konetta, mutta ei ehtinyt ajoissa ja kone syöksyi maahan. |  |
| 19920328 28.3.1992 |  Iquitos | Export Air | DC-8-33AF | OB-1456 | 000 0/6 | Nokkapyörän mekanismeissa oli murtuma, joka sai nokkapyörän romahtamaan laskukiidossa. |  |
| 19921015 15.10.1992 |  Medellín | Líneas Aéreas del Caribe | DC-8-55 | HK-3753X | 000 0/3 | Kone suistui ulos kiitotieltä ja sen nokkapyörä romahti. |  |
| 19930818 18.8.1993 |  Guantanamo Bay | Connie Kalitta Services | DC-8-61 | HK-3753X | 000 0/3 | Connie Kalitta Servicesin lento 808 sakkasi jyrkässä käännöksessä ja syöksyi maahan. Väsynyt miehistö ei reagoinut tarpeeksi nopeasti onnettomuuden estämiseksi. |  |
| 19950216 16.2.1995 |  Kansas City | Air Transport International | DC-8-63F | N782AL | 003 3/3 | Miehistö yritti lentoonlähtöä kolmella moottorilla, koska yksi moottori ei toiminut. Ensimmäinen yritys keskeytettiin, kun kone alkoi ajautua sivuun. Toisella yrityksellä kone ehti kerätä enemmän vauhtia, mutta ajautui taas sivulle. Miehistö nosti nokkaa ylös niin, että pyrstö osui maahan. Kone nousi lopulta ilmaan, mutta alkoi menettää korkeutta 30 metrissä ja syöksyi maahan. |  |
| 19950428 28.4.1995 |  Guatemala | Millon Air | DC-8-54F | N43UA | 006 0+6/3 | Faucett Perún lentoa 705 operoineen koneen laskukiito meni pitkäksi. Se törmäsi lähestymisvaloihin, kulki lentokentän aidan läpi ja päätyi asuinalueelle. |  |
| 19960128 28.1.1996 |  Harare | Affretair | DC-8-55F | Z-WSB | 000 0/5 | Laskukiito meni pitkäksi ja nokkapyörä romahti. Spoilerit eivät olleet käyttövalmiudessa, eivätkä kahden moottorin suihkujarrut toimineet. |  |
| 19960204 4.2.1996 |  Asunción | Líneas Aéreas del Caribe | DC-8-55F | HK-3979X | 024 4+20/4 | Miehistö vähensi lähtökiidon aikana ensin moottorin numero 1 ja pian sen jälkeen myös moottorin numero 2 tehoa. Miehistö menetti koneen hallinnan, ja se syöksyi leikkikentälle kahden kilometrin päässä lentoasemalta. Miehistö käytti ilmeisesti siirtolentoa moottorivikatilanteen harjoitteluun. |  |
| 19961217 17.12.1996 |  Port Harcourt | MK Airlines | DC-8-55F | 9G-MKD | 004 0/4 | Osui puihin lähestymisen aikana. Miehistö yritti ylösvetoa, mutta kone ei reagoinut odotetusti. Niinpä miehistö päätti sittenkin laskeutua. Kone osui maahan 250 metriä ennen kiitotien alkua. |  |
| 19961222 22.12.1996 |  Narrows | Airborne Express | DC-8-63F | N827AX | 006 6/6 | Huollon jälkeisellä koelennolla ollutta konetta ei saatu oikaistua sakkauskokeen jälkeen. Konetta ohjannut lentäjä teki virheellisiä ohjausliikkeitä, joita häntä valvonut lentäjä ei huomannut. |  |
| 19970807 7.8.1997 |  Miami | Fine Air | DC-8-61F | N27UA | 005 4+1/4 | Fine Airin lento 101 lastattiin niin, että koneen painopiste oli liian takana. Niinpä miehistöllä oli vaikeuksia hallita konetta. Se sakkasi pian lentoonlähdön jälkeen ja syöksyi maahan. |  |
| 19970807 18.11.1997 |  Mwanza | Cougar Cargo | DC-8-54F | EL-WVD | 000 0/4 | Kone laskeutui neljännellä yrityksellä kiitotien sivuun ja liukui kiitotien poikki. Molemmat päälaskutelineet romahtivat ja yksi moottori irtosi. Koneen lentäjällä ei ilmeisesti ollut tyyppihyväksyntää DC-8:aan, ja lento laskeutui Mwanzaan yöllä, vaikka lentoasema oli auki vain valoisaan aikaan. |  |
| 19991016 16.10.1999 |  Kinshasa | Continental Cargo Airlines | DC-8-62F | 9G-REM | 000 0/8 | Osui maahan kovaa, ajautui ulos kiitotieltä ja syttyi tuleen. |  |
| 20000216 16.2.2000 |  Sacramento | Emery Worldwide | DC-8-71F | N8079U | 003 3/3 | Emery Worldwiden lennon 17 miehistö menetti koneen hallinnan pian lentoonlähdön jälkeen, ja kone syöksyi maahan. Huonosti kiinnitetty pultti oikean puolen korkeusvakaimessa irtosi ja esti siten koneen ohjaamisen. |  |
| 20021213 13.12.2002 |  Singapore | Arrow Air | DC-8-62F | N1804 | 000 0/4 | Lähestymistä lentänyt perämies ei nähnyt kiitotietä, vaikka kone oli jo matalalla. Kapteeni otti ohjat ja toi koneen maahan, mutta kone oli jo kiitotien puolivälissä eikä ehtinyt enää pysähtyä, vaan päätyi 300 metriä kiitotien ulkopuolelle. |  |